Töi Wanasa Ni'amoni'ö

Töi Wanasa Ni'amoni'ö (li Indonesia nama baptis) no töi si bohou nibe'e khö samösa niha sanema fanasa ni'amoni'ö.Lafotöi fanasa ni'amoni'ö ba Gereja Katolik hadia nifotöi famayagö idanö ba Gereja Protestan. Molo'ö teologi Katolik fanasa ni'amoni'ö no sambua sakramen fanasai horö simane nisura ba injil samösa (faigi  ba ). Na itema Wanasa Ni'amoni'ö samösa niha, tobali ia ono Lowalangi, hulö na tumbu ia mangawuli tobali ndroto-ndroto mboto Keriso. Andrö göi wa Sakramen Fanasa Ni'amoni'ö no dane-dane wa'auri fa'aniha-keriso ba si föföna sibai mutema fatua lö latema sakramen tanöbö'ö."Baptism is the first sacrament that a person receives in the Roman Catholic Church. It opens the door to all the other sacraments" bakha ba The Christian Church: Sacraments, ordinances and role, bbc.co.uk, mufaigi me 23/09/2023  

 Waö-Waö 

Hada (tradisi) wame'e töi si bohou andre no tebörögö ia bakha ba Zura Ni'amoni'ö samösa ba tetohugö irugi ma'ökhö bakha ba Gereja Katolik. Alua wamohouni ma fame'e töi si bohou andre ero so zalua si sindruhu-ndruhu mamulö'ö fa'auri niha.Changing Names, mufaigi me 23/09/2023  Si föföna sibai manöndra töi si bohou andre ya'ia Aberahamo, me ibulö'ö döinia Lowalangi tobali Aberahamo, me imane, "Ba böi sa'ae Aberamo döimö, Aberahamo döiu sa'ae. Furugö ŵalo soi sa ube'e ndra'ugö."  Simanö göi dania wo'omonia Sara'i, töinia tobali Sara. Alua zimanö khö Yakobo göi. Aefa fasöndra ira, ibe'e khönia Lowalangi döi si bohou Israel, eluahania "niha si fasöndra khö Lowalangi ba khö niha".Faigi : "Izeraeli sa'ae döiu, me no fasöndra'ö khö Lowalangi ba ba niha, ba me no ya'ugö zabölö." Simanö göi Saulo si tobali FauloFaigi  ba Kefa tobali FeteroFaigi .

Tetohugö tradisi andre bakha ba Gereja Katolik irugi ma'ökhö. Ero niha sanema Fanasa Ni'amoni'ö lasöndra döi si bohou nifotöi töi wanasa ni'amoni'ö. To'ölö labe'e khöra döi ndra niha ni'amoni'ö simane Petrus, Yohanes, Fransiskus, Maria, Agata, btn. Aefa da'ö lasöndra zui döi si bohou andre niha Katolik na tobali ira sifao awö bakha ba fa'awösa wa'alowalangi (li Indonesia biarawan ma biarawati), duma-dumania na tobali Suster samösa ndra'alawe, ma zui tobali Frater ma Bruder samösa ndramatua. Afuriatania isöndra döi si bohou andre samösa niha na tobali ia Paus, duma-dumania me tobali paus Kardinal Jorge Bergoglio ihalö döi si bohou khönia Fransiskus, irege lakaoni ia Paus Fransiskus ba tenga Paus Jorge.

 Fangowasaini Töi Wanasa 

Irugi ma'ökhö ato niha ba Eropa ba ba Amerika sangowasaini luo wanörötödö khö niha ni'amoni'ö, töinia no tebe'e khöra tobali töi wanasa ni'amoni'ö. La'owasaini ia hulö wangowasaini wanörötödö luo wa'atumbu (li Indonesia ulang tahun). Luo andre lafotöi ia ba li Jerman Namenstag ba ba li Inggris name day, eluahania luo döi. So ösa zangowasaini name day andre töra moroi ba wangowasaini luo wa'atumbu. So na i niha si lö mangowasaini luo  wa'atumbu, ha Namenstag.

 Umbu 

Kategori:Agama
Kategori:Niha Keriso
Kategori:Gereja Katolik
Kategori:Sakramen
Kategori:Famatörö töi